**Pe-a lungilor vieţii distanţe**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe-a lungilor vieţii distanţe

Mi-acoperă ochii-nserarea.

Lumina coboară uimită,

de toamna jurată că-i vară,

cu aripi de fluturi ce zboară

pe frunza de vie strivită

de vântul ce-şi varsă suflarea.

În minte-mi revin iar romanţe,

cântate de mama odată.

E linişte-n seară şi-n mine,

privirile-mi calde sunt pline,

de dragostea-n suflet purtată,

pe-a lungilor vieţii distanţe.